CELEX: 62020TN0650
Language: sl
Date: 2020-10-23 00:00:00
Title: Zadeva T-650/20: Tožba, vložena 23. oktobra 2020 – NU/EUIPO

18.1.2021   
            
            
               SL
            
            
               Uradni list Evropske unije
            
            
               C 19/58
            
         
      Tožba, vložena 23. oktobra 2020 – NU/EUIPO
      (Zadeva T-650/20)
      (2021/C 19/62)
      Jezik postopka: angleščina
      
         Stranki
      
      
         Tožeča stranka: NU (zastopnika: S. Pappas in N. Kyriazopoulou, odvetnika)
      
         Tožena stranka: Urad Evropske unije za intelektualno lastnino (EUIPO)
      
         Predlogi
      
      Tožeča stranka sodišču predlaga, naj:
      
                  —
               
               
                  razglasi za ničen sklep organa Evropskega urada za intelektualno lastnino (EUIPO), pooblaščenega za sklepanje pogodb, da tožeči stranki ne bo podaljšal pogodbe;
               
            
                  —
               
               
                  naloži plačilo odškodnine v znesku 20 000 EUR (dvajset tisoč evrov) za nepremoženjsko škodo, ki je tožeči stranki nastala zaradi sklepa, da se njena pogodba ne bo podaljšala;
               
            
                  —
               
               
                  toženi stranki naloži, da poleg svojih stroškov nosi tudi stroške, ki so v tem postopku nastali tožeči stranki.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja pet razlogov.
      
                  1.
               
               
                  Prvi tožbeni razlog: nepristojnost.
               
            
                  2.
               
               
                  Drugi tožbeni razlog: kršitev temeljne postopkovne zahteve, ker se v pogajanjih pred sprejetjem izpodbijanega sklepa ni upoštevalo ocenjevalno poročilo za leto 2019.
               
            
                  3.
               
               
                  Tretji tožbeni razlog: kršitev dolžnosti skrbnega ravnanja, ker uprava ni upoštevala zdravstvenih težav tožeče stranke, ocenjevalnega poročila za leto 2019 in vseh pravnih meril za oceno uspešnosti tožeče stranke.
               
            
                  4.
               
               
                  Četrti tožbeni razlog: nezakonita obrazložitev in/ali očitna napaka pri presoji.
               
            
                  5.
               
               
                  Peti tožbeni razlog: nepravilnosti v predhodnem postopku, zaradi katerega organ za imenovanja ni mogel pravilno preizkusiti sklepa z dne 15. julija 2020.